મુંબઈ, 11 જૂન : બૉલીવુડ ફિલ્મોના સૌથી ખાસ એલિમેંટની વાત કરીએ, તો તેમાં ફિલ્મના ગીતોનો પણ સમાવેશ થાય છે. આજે તો ફિલ્મોમાં ગીતોની સંખ્યા એટલી બધી નથી હોતી, પણ અગાઉના સમયમાં બૉલીવુડ ફિલ્મોમાં દરેક સીન બાદ એક ગીત હોતુ હતું. અનેક ફિલ્મોમાં તો ડઝનબંધ ગીતો રહેતા હતાં. આજકાલ આટલા બધા ગીતો નથી હોતાં અને હોય, તો પણ તે માત્ર ફિલ્મની મ્યુઝિક સીડીમાં જ. બૉલીવુડ ગીતોની ખાસ વાત એ છે કે તે દરેક મૂડ, દરેક તહેવાર અને દરેક મોસમ પર આધારિત હોય છે. ક્યારેક હોળીના ગીતો, તો ક્યારેક દીવાળીના, ક્યારેક લગ્ન ગીતો, તો ક્યારેક જન્મ દિવસ કે પછી શ્રાવણના ગીતો.